**Ministru kabineta noteikumu projekta „Kārtība kādā privatizētā valsts vai pašvaldības īpašuma objekta jaunie īpašnieki, ja tie nepilda darbaspēka izmantošanas saistības veic iemaksas nodarbinātības speciālajā budžetā” sākotnējās ietekmes novērtējuma ziņojums (anotācija)**

|  |  |
| --- | --- |
| I. Tiesību akta projekta izstrādes nepieciešamība | |
| 1. Pamatojums | Izdoti saskaņā ar likuma „Par valsts un pašvaldību īpašuma objektu privatizāciju” 49. panta otro daļu. |
| 2. Pašreizējā situācija un problēmas | Ministru kabineta 1995.gada 27.jūnija noteikumi Nr.170. „Noteikumi par iemaksām nodarbinātības fondā” (turpmāk - Noteikumi Nr.170) 1.punkts paredz, ka privatizētā valsts vai pašvaldības īpašuma objekta jaunajam īpašniekam, ja tas ar nolūku vai neuzmanības dēļ nepilda darbaspēka izmantošanas saistības, kuras viņš uzņēmies saskaņā ar valsts īpašuma objekta privatizācijas noteikumiem vai apstiprināto pašvaldības īpašuma objekta privatizācijas projektu, piecu darbadienu laikā no darba līguma laušanas brīža ir jāiemaksā nodarbinātības fondā naudas summa, kura atbilst 140 procentiem no valsts noteiktās sešu mēnešu minimālās darba algas kopsummas par katru atlaisto darbinieku, kura darba līguma laušanas pamats ir Latvijas Darba likumu kodeksa 33.panta 1.2.apakšpunkts. Šo noteikumu 2.punkts paredz, ka līdz nodarbinātības fonda izveidošanai šo noteikumu 1.punktā minētā naudas summa iemaksājama valsts sociālās apdrošināšanas budžetā.  2002.gada 1.jūnijā spēkā stājās Darba likums ar kuru par spēku zaudējušu tika atzīts Latvijas Darba likuma kodekss. Darba likuma kodeksa 33.panta pirmās daļas 1.2.punkts noteica, ka uz nenoteiktu laiku noslēgtu darba līgumu, kā arī uz noteiktu laiku noslēgtu darba līgumu pirms tā termiņa notecēšanas darba devējs var lauzt, ja samazina darbinieku skaitu. Savukārt, atbilstoši Darba likuma 101.panta pirmās daļas 9.punktā darba devējam ir tiesības rakstveidā uzteikt darba līgumu, vienīgi pamatojoties uz apstākļiem, kas saistīti ar darbinieka uzvedību, viņa spējām vai ar saimniecisku, organizatorisku, tehnoloģisku vai līdzīga rakstura pasākumu veikšanu uzņēmumā, ja tiek samazināts darbinieku skaits. Līdz ar to, nepieciešams ir precizēt Noteikumos Nr.170 atsauci uz spēkā esošu tiesību normu uz kura pamata, privatizētā valsts vai pašvaldības īpašuma objekta jaunais īpašnieks, atlaižot darbiniekus, maksā soda naudas. Ministra kabineta noteikumu projektā paredzētā soda nauda 140% apmērā ir saglabāta tādēļ, ka tā ir nepieciešama darbinieka darba līguma uzteikuma gadījumā, lai viņu sociāli nodrošinātu no nodarbinātības speciālā budžeta. Vienlaicīgi jānorāda, ka atsauce uz Darba likuma 101.panta pirmās daļas 9.punktu visprecīzāk atbilst Ministra kabineta noteikumu projekta deleģējumā noteiktajam situācijas aprakstam.  Likuma „Par valsts sociālo apdrošināšanu” (turpmāk likums) 7.panta pirmā daļa nosaka, ka sociālās apdrošināšanas iemaksas tiek veiktas un sociālās apdrošināšanas pakalpojumi tiek finansēti no šādiem speciālajiem budžetiem - valsts pensiju speciālā budžeta, nodarbinātības speciālā budžeta, darba negadījumu speciālā budžeta un invaliditātes, maternitātes un slimības speciālā budžeta. Likuma 9.pants nosaka, ka nodarbinātības speciālā budžeta līdzekļus veido sociālās apdrošināšanas iemaksas apdrošināšanai pret bezdarbu un citi ieņēmumi. No nodarbinātības speciālā budžeta var finansēt sociālās apdrošināšanas pakalpojumus tikai saskaņā ar likumu "Par apdrošināšanu bezdarba gadījumam" un segt šā budžeta rīkotāja izdevumus, kas saistīti ar budžeta administrēšanu. Līdz ar to, nepieciešams precizēt Ministru kabineta 1995.gada 27.jūnija noteikumos Nr.170. „Noteikumi par iemaksām nodarbinātības fondā”, ka privatizētā valsts vai pašvaldības īpašuma objekta jaunais īpašnieks, ja nav izpildījis darbaspēka izmantošanas noteikumus **veic iemaksas nodarbinātības speciālajā budžetā** piecu darbadienu laikā no darba līguma laušanas brīža.  Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktā ir noteikts, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Ņemot vērā, ka sagatavojot šo Ministru kabineta noteikumu grozījumu projektu tā normu apjoms pārsniegtu pusi no spēkā esošo noteikumu normu apjoma, tad atbilstoši noteiktajam regulējumam Ekonomikas ministrija negatavo grozījumus, bet izstrādā jaunu Ministru kabineta noteikuma projektu. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Ministra kabineta noteikumu projekts ir sagatavots ņemot vērā Ministru kabineta noteikumos Nr.170 noteikto. Tai pat laikā, noteikumu projekts paredz precizēt:   1. atsauci uz spēkā esošu tiesību normu - Darba likuma 101.panta pirmās daļas 9.punktu, uz kuras pamata, privatizētā valsts vai pašvaldības īpašuma objekta jaunais īpašnieks, atlaižot darbiniekus, maksā soda naudas; 2. kam maksāprivatizētā valsts vai pašvaldības īpašuma objekta jaunais īpašnieks, ja tas neizpilda darbaspēka izmantošanas noteikumus. |
| 5. Projekta izstrādē iesaistītās institūcijas | Nav. |
| 6. Iemesli, kādēļ netika nodrošināta sabiedrības līdzdalība | Sabiedrību nav nepieciešams iesaistīt, jo Ministru kabineta noteikumu projekts skar valsts un pašvaldību īpašumu objektu privatizāciju. |
| 7. Cita informācija | Šāds juridisks instruments, kas paredz sankcijas darba devējiem, ja tie nepilda darbaspēka izmantošanas nosacījumus ir aktuāls, jo nodrošina, ka darba devējiem uzņemoties darbaspēka izmantošanas saistības attiecīgi būtu jānodarbina noteikts cilvēku skaits. Gadījumā, ja tas netiktu darīts var tikt piemērotas šīs sankcijas. Vienlaicīgi vēlamies norādīt, ka izvērtējot Ministru kabineta 1995.gada 27.jūnija noteikumu Nr.170. „Noteikumi par iemaksām nodarbinātības fondā” atbilstību patreizējam tiesiskajam regulējumam un sastādot šo Ministru kabineta noteikumu projektu Ekonomikas ministrija nav konstatējusi neatbilstības esošajai tiesiskajai situācijai vai praktiskas problēmas šo noteikumu piemērošanā, (piemēram, valsts vai pašvaldības īpašuma objekta pārejas gadījumā. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Cita informācija | Laika periodā no 1997. - 2006.gadam nodarbinātības speciālais budžets par privatizācijas līguma nosacījumu neizpildi saņēmis kopumā 417,5 tūkst. latus. Savukārt kopš 2007.gada un līdz šim brīdim minētie maksājumi nodarbinātības speciālajā budžetā nav veikti. Vienlaicīgi jānorāda, ka nav iespējams prognozēt turpmākos ieņēmumus budžetā no soda naudām par privatizācijas līgumu nosacījumu neizpildi, jo tas ir atkarīgs no tā kā privatizācijas subjekti pildīs pielīgtās saistības. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Saistībā ar šo Ministru kabineta noteikumu projekta izstrādi par spēku zaudējušiem tiek atzīti Ministru kabineta 1995.gada 27.jūnija noteikumi Nr.170 „Noteikumi par iemaksām nodarbinātības fondā” („Latvijas Vēstnesis”, 1995., 101.nr.). |
| 2. | Cita informācija | Ir nepieciešams veikt grozījumus likumā „Par valsts un pašvaldību īpašumu objektu privatizāciju 49.panta otrajā daļā, kuros ir atsauce uz Nodarbinātības fondu, jo tas ar grozījumiem normatīvajos aktos jau iepriekš ir ticis likvidēts. |

**II, V, VI sadaļa –** projekts šīs jomas neskar.

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistās institūcijas | Privatizācijas aģentūra, Pašvaldības |
| 2. Projekta izpildes ietekme uz pārvaldes funkcijām | Nav. |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Nav. |
| 4. Projekta izpildes ietekme uz pārvaldes institucionālo struktūru.  Esošu institūciju likvidācija | Nav. |
| 5. Projekta izpildes ietekme uz pārvaldes institucionālo struktūru.  Esošu institūciju reorganizācija | Nav. |
| 6. Cita informācija | Nav. |

**Ekonomikas ministrs D.Pavļuts**

**Vīza: Valsts sekretārs J.Pūce**

15.08.2013. 17:00

1242

Drāke

67013162, [Martins.Drake@em.gov.lv](mailto:Martins.Drake@em.gov.lv)